L 144/92
ET
Euroopa Liidu Teataja
5.6.2023
(3)
Saksamaa on arvamusel, et pädevate asutuste dokumendis esitatud kokkuleppe kohaselt ei ole kohustuslik määrata veterinaarasutustes pindade desinfitseerimiseks kasutatavad biotsiidid üksnes tooteliiki 2.
Nende arvates on pädevate asutuste dokumendiga nähtud ette võimalus määrata veterinaarasutustes pindade üldiseks desinfitsee­ rimiseks kasutatavad biotsiidid tooteliiki 2, kui neid tooteid kasutatakse nii haiglates kui ka loomakliinikutes, kuid biotsiid ei ole ette nähtud kasutamiseks inimmeditsiini valdkonnas.
Saksamaa on seisukohal, et tõhusust käsitlevate suuniste ja pädevate asutuste dokumendi eesmärk ei ole kehtestada tooteliigi kirjeldust, sest selline kirjeldus on esitatud määruse (EL) nr 528/2012 V lisas.
Sellepärast leiab Saksamaa, et tooteliiki 3 kuuluva biotsiidi kasutamine veterinaarasutustes on asjakohane.
(4)
Kuna koordineerimisrühm kokkuleppele ei jõudnud, edastas Saksamaa lahendamata vastuväite 24. augustil 2022 kooskõlas määruse (EL) nr 528/2012 artikli 36 lõikega 1 komisjonile.
Saksamaa esitas komisjonile üksikasjaliku ülevaate küsimusest, mille osas liikmesriigid ei suutnud kokkulepet saavutada, ning lahkarvamuste põhjused.
Ülevaade edastati ka asjaomastele liikmesriikidele ja taotlejale.
(5)
Määruse (EL) nr 528/2012 artikli 2 lõikes 1 on sätestatud, et kõnealuse määrusega hõlmatud biotsiidiliikide loetelu ja nende kirjeldused on esitatud kõnealuse määruse V lisas.
(6)
Määruse (EL) nr 528/2012 artikli 19 lõike 1 punktis a on sätestatud, et üks loa andmise tingimustest on see, et biotsiidis sisalduvad toimeained on kantud kõnealuse määruse I lisasse või asjaomase tooteliigi osas heaks kiidetud ja nende toimeainete suhtes sätestatud nõuded on täidetud.
(7)
Määruse (EL) nr 528/2012 V lisaga on ette nähtud, et tooteliiki 2 (desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul) kuuluvad tooted, mida kasutatakse pindade, materjalide, seadmete ja mööbli desinfitseerimiseks ja mis ei puutu otseselt kokku toiduainete või söödaga; kasutusalad on muu hulgas basseinid, akvaariumid, suplus- ja muu vesi; kliimaseadmed; era-, avalike ja tööstusruumide ning muude kutsealaseks tegevuseks ettenähtud ruumide seinad ja põrandad; tooted, mida kasutatakse õhu, inimeste või loomade poolt tarbimiseks mitte ettenähtud vee, kemokäimlate, heitvee, haiglajäätmete ja pinnase desinfitseerimiseks; algitsiididena kasutatavad tooted, mis on mõeldud ujumisbasseinide, akvaariumide ja muu vee käitlemiseks ning ehitusmaterjalide saneerimiseks; tooted, mida kasutatakse tekstiilidesse, pabersalvrätikutesse, maskidesse, värvidesse ja muudesse toodetesse või materjalidesse lisamiseks eesmärgiga toota desinfitseerivate omadustega töödeldud tooteid.
Määruse (EL) nr 528/2012 V lisaga on ette nähtud, et tooteliiki 3 (veterinaarhügieen) kuuluvad veterinaarhügieeniks kasutatavad tooted, nt desinfektsioonivahendid, desinfitseerivad seebid, suu- või kehahügieenitooted või mikroobivastased tooted; tooted, mida kasutatakse loomade pidamise ja transpordiga seotud materjalide ja pindade desinfitseerimiseks.
(8)
Olles kogu kättesaadava teabe hoolikalt läbi vaadanud, nõustub komisjon Saksamaa seisukohaga, et biotsiidi kasutusviis tuleks liigitada määruse (EL) nr 528/2012 V lisas kirjeldatud tooteliigi 3 alla, sest toodet kasutatakse veterinaarasutustes, sh loomakliinikutes ja operatsiooniruumides, pindade, varustuse ning lemmikloomaesemete desinfitseerimiseks.
Tooteliiki 3 kuuluvad veterinaarhügieeniks kasutatavad tooted, nt desinfektsioonivahendid, desinfitseerivad seebid, suu- või kehahügieenitooted või mikroobivastased tooted; tooted, mida kasutatakse loomade pidamise ja transpordiga seotud materjalide ja pindade desinfitseerimiseks.
Kui biotsiid on ette nähtud desinfitseerimiseks veterinaarasutustes, tuleks seda pidada veterinaarhügieeniks kasutatavaks desinfektsiooni­ vahendiks.
(9)
Pädevate asutuste dokument kajastab komisjoni talituste ja pädevate asutuste vahel määruse (EL) nr 528/2012 rakendamiseks saavutatud kokkulepet ühtlustada meditsiini- ja veterinaarasutustes kasutatavate desinfektsiooni­ vahendite tooteliikide määramise tavad.
Pädevate asutuste dokumendis on märgitud, et biotsiide, mida kasutatakse loomakliinikutes või haiglates loomade läbivaatuse ja opereerimise/raviga seotud pindade desinfitseerimiseks, on võimalik määrata tooteliiki 2, samas kui spetsiaalselt veterinaarhügieeni jaoks ettenähtud tooteid (nt tooted, millel on esitatud konkreetsed väited, et see mõjub ainult veterinaarasutustes esineva sihtorganismi vastu) tuleks käsitada tooteliiki 3 kuuluvate toodetena.
Seega on pädevate asutuste dokumendis ette nähtud paindlikkus selliste toodete määramisel tooteliiki 2 või tooteliiki 3 ning biotsiidi määramine tooteliiki 3 ei ole välistatud.